ส่วนที่ 1

+-----------------------------------------------------------------------+
| ข้อมูลสรุป                                                               |
|                                                                       |
| (Executive Summary)                                                   |
+-----------------------------------------------------------------------+

ส่วนที่ 1

ข้อมูลสรุป (Executive Summary)

  บริษัทฯ และบริษัทในเครือประกอบธุรกิจโดยเป็นผู้ผลิตและจำหน่ายวัสดุก่อสร้าง ได้แก่ ปูนซีเมนต์
  ปูนเม็ด ปูนสำเร็จรูป คอนกรีตผสมเสร็จ และเหล็ก
  นอกจากนี้ยังเป็นผู้ผลิตและจำหน่ายผลิตภัณฑ์ปิโตรเคมี ได้แก่ เม็ดพลาสติกประเภท LDPE และ
  EVA แอมโมเนียมไนเตรท และกรดไนตริก ส่วนธุรกิจอื่นได้แก่ ธุรกิจประกันชีวิต
  และธุรกิจพัฒนาที่ดินที่พักอาศัย เป็นต้น

  โครงสร้างบริษัทในเครือ

  โครงสร้างรายได้จากการขาย หน่วย:ล้านบาท

+--------------------------+------+-----+--------+-----+------+-----+
|                          | 2546 |     | 2547   |     | 2548 |     |
+--------------------------+------+-----+--------+-----+------+-----+
|                          | ล้า   | %   | ล้านบาท | %   | ล้า   | %   |
|                          | นบาท |     |        |     | นบาท |     |
+--------------------------+------+-----+--------+-----+------+-----+
| รายได้จากธุรกิจหลัก          |      |     |        |     |      |     |
+--------------------------+------+-----+--------+-----+------+-----+
| 1.ธุรกิจปูนซีเมนต์ ปูนเม็ด      | 12   | 67  | 12,655 | 60  | 12   | 57  |
| และปูนสำเร็จรูป             | ,892 | .80 |        | .72 | ,348 | .69 |
+--------------------------+------+-----+--------+-----+------+-----+
| 2.เม็ดพลาสติก LDPE/EVA     | 4    | 24  | 6,339  | 30  | 7    | 32  |
|                          | ,638 | .39 |        | .41 | ,012 | .76 |
+--------------------------+------+-----+--------+-----+------+-----+
| 3.คอนกรีตผสมเสร็จ          | 2    | 11  | 2,865  | 13  | 3    | 14  |
|                          | ,275 | .96 |        | .75 | ,128 | .61 |
+--------------------------+------+-----+--------+-----+------+-----+
|  อื่นๆ                     | (    | (4. | (      | (4. | (1,  | (5. |
|                          | 789) | 15) | 1,016) | 87) | 085) | 07) |
+--------------------------+------+-----+--------+-----+------+-----+
| รวม                      | 19   | 100 | 20,843 | 100 | 21   | 100 |
|                          | ,016 | .00 |        | .00 | ,403 | .00 |
+--------------------------+------+-----+--------+-----+------+-----+

ทุนจดทะเบียน

ณ วันที่ 31 ธันวาคม 2548 บริษัทฯ มีทุนจดทะเบียน 24,815,000,000 บาท (2,481,500,000
หุ้น) โดยมีทุนเรียกชำระแล้ว 8,075,000,000 บาท (807,500,000 หุ้น) มูลค่าที่ตราไว้หุ้นละ
10 บาท

อยู่ระหว่างดำเนินการตามแผนฟื้นฟูกิจการ

  ปัจจุบันบริษัทฯและบริษัท ทีพีไอ คอนกรีต จำกัด ซึ่งเป็นบริษัทย่อยอยู่ภายใต้แผนฟื้นฟูกิจการ
  โดยศาลล้มละลายกลางได้แต่งตั้งให้บริษัทฯและบริษัท ทีพีไอคอนกรีต จำกัด
  เป็นผู้บริหารแผนฟื้นฟูกิจการของแต่ละบริษัทเอง

ทั้งนี้ บริษัทฯได้ทำการแก้ไขแผนฟื้นฟูกิจการและสัญญาหลักในการปรับโครงสร้างหนี้
โดยได้ขยายระยะเวลาในการดำเนินการตามแผนฟื้นฟูกิจการออกไปอีก 1 ปี จากวันที่ 1 มกราคม
2549 ถึงวันที่ 31 ธันวาคม 2549
โดยหลังจากนั้นบริษัทฯและบริษัทย่อยยังมีสิทธิเลือกที่จะขยายระยะเวลาในการชำระหนี้คืนตามที่กำหนดไว้ในสัญญาหลักในการปรับโครงสร้างหนี้ได้อีก
ซึ่งที่ประชุมเจ้าหนี้ตามสัญญาปรับโครงสร้างหนี้
และศาลล้มละลายกลางได้เห็นชอบด้วยกับการแก้ไขแผนดังกล่าว เมื่อวันที่ 24 และวันที่ 29
พฤศจิกายน 2548 ตามลำดับ

  ปัจจุบันบริษัทฯอยู่ระหว่างการหาแหล่งเงินกู้ใหม่เพื่อนำมาชำระหนี้ตามสัญญาปรับโครงสร้างหนี้ที่เหลืออยู่

  การบริหารความเสี่ยง

  บริษัทฯบริหารความเสี่ยงจากอัตราแลกเปลี่ยนโดยการสร้างสมดุลให้แก่รายได้และค่าใช้จ่ายประเภทเงินตราต่างประเทศ
  และทำ Forward Contract ตามความเหมาะสมแล้วแต่ภาวะตลาดเงินตราต่างประเทศ
  นอกจากนี้บริษัทฯได้บริหารความเสี่ยงจากความผันผวนของราคาถ่านหิน
  โดยทำสัญญาซื้อขายให้กระจายตลอดทั้งปี
  รวมทั้งจัดสรรสัญญาซื้อทั้งระยะสั้นและระยะยาวในสัดส่วนที่เหมาะสม
  รายละเอียดเกี่ยวกับปัจจัยเสี่ยงแสดงในหัวข้อ 1

สรุปข้อมูลที่สำคัญ

  ----------------------------- ----------- ----------- ---------- ----------
  ผลการดำเนินงาน                             2546        2547       2548

  รายได้รวม                      (ล้านบาท)    22,646      22,394     23,295

  รายได้จากการขาย                (ล้านบาท)    19,016      20,843     21,403

  กำไรขั้นต้น                      (ล้านบาท)    7,086       7,233      5,719

  กำไร(ขาดทุน)จากการดำเนินงาน     (ล้านบาท)    2,812       2,959      1,279

  กำไรสุทธิ                       (ล้านบาท)    4,766       4,103      1,522

  EBITDA                        (ล้านบาท)    6,081       5,792      3,960

  สินทรัพย์รวม                     (ล้านบาท)    71,222      71,575     70,699

  หนี้สินรวม                       (ล้านบาท)    49,094      36,455     34,806

  ส่วนของผู้ถือหุ้น                   (ล้านบาท)    22,128      35,120     35,893

  อัตราส่วนทางการเงิน                                                 

  อัตรากำไรขั้นต้น                  (%)         37.26       34.70      26.72

  อัตรากำไรสุทธิ                   (%)         21.04       18.32      6.53

  กำไรสุทธิต่อหุ้น                   (บาท)       9.74        5.33       1.93

  มูลค่าตามบัญชีต่อหุ้น                (บาท)       45.39       44.64      45.60

  อัตราส่วนหนี้สินต่อส่วนของผู้ถือหุ้น      (เท่า)       2.22        1.04       0.97

  อัตราส่วนความสามารถชำระดอกเบี้ย * (เท่า)       3.28        3.36       1.84

  หมายเหตุ *                                                        
  อัตราส่วนความสามารถชำระดอกเบี้ย                                      
  คำนวณจาก EBITDA หาร                                              
  ด้วยดอกเบี้ยจ่าย                                                     
  ----------------------------- ----------- ----------- ---------- ----------

สรุปฐานะการเงินและผลการดำเนินงาน

ในปี 2548 บริษัทฯและบริษัทย่อยมีรายได้จากการขายจำนวน 21,403 ล้านบาท เพิ่มขึ้นจากจำนวน
20,843 ล้านบาทในปี 2547 ที่ผ่านมา
เป็นผลมาจากรายได้จากการขายของธุรกิจเม็ดพลาสติกและธุรกิจคอนกรีตผสมเสร็จที่เพิ่มขึ้น

รายได้รวมของบริษัทฯเพิ่มขึ้นจากจำนวน 22,394 ล้านบาท ในปี 2547 เป็น 23,295 ล้านบาท
ในปี 2548 เนื่องจากในปี 2548
มีรายได้จากการขายเพิ่มขึ้นและมีการบันทึกกำไรจากเงินลงทุนจำนวน 325 ล้านบาท ในขณะที่ปี
2547 ไม่มีบันทึกรายการดังกล่าว

ด้านต้นทุนขายของบริษัทฯในปี 2548 ปรับตัวสูงขึ้นจากปี 2547 ที่ผ่านมา ส่งผลให้อัตรากำไรขั้นต้นของบริษัทฯลดลงจากร้อยละ 34.70 ในปี 2547 เป็น 26.72 ในปี 2548 อันเป็นผลหลักมาจากต้นทุนการผลิตที่ปรับตัวสูงขึ้น โดยบริษัทฯมีกำไรจากการดำเนินธุรกิจปกติจำนวน 1,279 ล้านบาท ในปี 2548 ลดลงร้อยละ 56.80 จากจำนวน 2,959 ล้านบาทในปี 2547 โดยมีกำไรสุทธิจำนวน 1,522 ล้านบาท ในปี 2548 (หรือกำไรสุทธิต่อหุ้นเท่ากับ 1.93 บาท) ลดลงร้อยละ 62.91 เมื่อเทียบกับกำไรสุทธิจำนวน 4,103 ล้านบาทในปี 2547 (หรือกำไรสุทธิต่อหุ้นเท่ากับ 5.33 บาท) สาเหตุหลักมาจากการลดลงของกำไรจากรายการพิเศษโดยเป็นการลดลงของกำไรจากการซื้อหนี้คืนเป็นจำนวน 1,215.8 ล้านบาท ทั้งนี้บริษัทฯมีกำไรก่อนหักดอกเบี้ยจ่าย ภาษี ค่าเสื่อมราคา และรายจ่ายตัดบัญชี (EBITDA) จำนวน 3,960 ล้านบาท ลดลงร้อยละ 31.63 จากจำนวน 5,792 ล้านบาท ในปี 2547

  สินทรัพย์รวมของบริษัทฯ ณ สิ้นปี 2548 มีจำนวน 70,699 ล้านบาท ลดลงจากจำนวน 71,575
  ล้านบาท ณ สิ้นปี 2547 ด้านหนี้สินรวมของบริษัทฯลดลงจาก 36,455 ล้านบาท ณ สิ้นปี 2547
  เป็น 34,806 ล้านบาท ณ สิ้นปี 2548 ลดลงจำนวน 1,649
  ล้านบาทสาเหตุหลักมาจากบริษัทฯได้ชำระหนี้ตามกำหนดระยะเวลาในสัญญาปรับโครงสร้างหนี้
  ซึ่งส่งผลให้หนี้สินตามสัญญาปรับโครงสร้างหนี้ในส่วนของภาระหนี้เงินต้นของบริษัทฯลดลงจากระดับ
  26,935 ล้านบาทในปี 2547 เป็น 24,851 ล้านบาท ในปี 2548
  ทั้งนี้ไม่รวมส่วนของหนี้ซื้อคืนในอัตราส่วนลดที่ยังมีข้อโต้แย้งกันอยู่
  ซึ่งบริษัทฯได้ชำระเงินมัดจำเป็นจำนวน 368 ล้านบาท และวางเงินที่ศาลอีกจำนวน 2,779
  ล้านบาท เพื่อชำระหนี้ซื้อคืนดังกล่าวตามหน้าตั๋วเป็นจำนวนเงินรวม 4,288 ล้านบาท
  โดยมีดอกเบี้ยค้างจ่ายจำนวน 1,247 ล้านบาท และดอกเบี้ยผิดนัดจำนวน 202 ล้านบาท
  ซึ่งศาสล้มละลายกลางได้มีคำสั่งให้บริษัทฯชนะคดีดังกล่าวแล้ว อย่างไรก็ตาม
  เจ้าหนี้ผู้คัดค้านได้ยื่นอุทธรณ์และคำร้องขออนุญาตอุทธรณ์ในวันที่ 29 ธันวาคม 2548
  ซึ่งศาลฎีกาจะพิจารณาและมีคำสั่งว่าจะอนุญาตให้เจ้าหนี้ผู้คัดค้านยื่นอุทธรณ์ต่อศาลฎีกาได้หรือไม่ต่อไป

ความสำเร็จ

ธุรกิจปูนซีเมนต์

  • เป็นหนึ่งในบริษัทผลิตปูนซีเมนต์ชั้นนำของทั้งในและระหว่างประเทศ ที่มีต้นทุนการผลิตต่ำสุด
  เนื่องจากมีโรงงานผลิตซีเมนต์กำลังการผลิตรวม 9 ล้านตัน
  ตั้งอยู่ในพื้นที่แห่งเดียวกันซึ่งติดกับเหมืองหินปูน อีกทั้งมีเครื่องจักรที่ใหม่และทันสมัย
  และมีนโยบายใช้กำลังการผลิตปูนเม็ดเต็มที่อย่างสม่ำเสมอ
  ตลอดจนการมีระบบข้อมูลสารสนเทศที่มีประสิทธิภาพ

  • เป็นบริษัทผู้ผลิตปูนซีเมนต์รายใหญ่อันดับ 3 ของประเทศ ในช่วงระยะเวลาเพียง 10 ปี
  โดยมีส่วนแบ่งตลาดใน

  ประเทศประมาณร้อยละ 19

  • เป็นผู้ผลิตปูนสำเร็จรูปรายใหญ่ที่สุดของประเทศไทย ที่มีส่วนครองตลาดมากเป็นอันดับ 1
  และมีผลิตภัณฑ์ปูนสำเร็จ TPIPL ชนิดต่างๆ ที่หลากหลาย
  สามารถตอบสนองความต้องการของผู้ใช้กลุ่มต่างๆ ได้ทุกกลุ่มและทุกลักษณะงาน

  • มีแหล่งสำรองหินปูนและหินดินดานสำหรับกำลังการผลิตปัจจุบันเป็นเวลากว่า 100 ปี

  • ด้วยนโยบายคุณภาพ ซึ่งมุ่งมั่นในการผลิต การจำหน่าย และการส่งมอบปูนซีเมนต์ที่มีคุณภาพ
  เพื่อตอบสนองความต้องการของลูกค้าสูงสุด
  ตลอดจนการปรับปรุงประสิทธิผลของระบบคุณภาพอย่างต่อเนื่อง
  ทำให้เป็นบริษัทผลิตปูนซีเมนต์รายแรกในประเทศที่ได้รับการรับรองมาตรฐานสากลด้านคุณภาพ
  ISO 9002 จากสถาบันนานาชาติ

  • โรงงานปูนซีเมนต์ได้รับการรับรองมาตรฐานอุตสาหกรรมครบทั้ง 3 ระบบ ได้แก่
  มาตรฐานระบบบริหารงานคุณภาพ ISO 9001:2000 มาตรฐานระบบการจัดการด้านสิ่งแวดล้อม
  ISO 14001:2004 และมาตรฐานระบบการจัดการด้านชีวอนามัยและความปลอดภัย TIS 18001

  • ผลิตภัณฑ์ปูนซีเมนต์ของบริษัทฯยังได้รับมอบประกาศเกียรติคุณและตราสัญลักษณ์ (Logo)
  ในฐานะผู้ประกอบธุรกิจที่จัดทำฉลากถูกต้องตามโครงการคุ้มครองสิทธิผู้บริโภคจากสำนักงานคณะกรรมการคุ้มครองผู้บริโภค
  เมื่อวันที่ 13 กุมภาพันธ์ 2546

ธุรกิจผลิตคอนกรีตผสมเสร็จ

  • เป็นผู้ผลิตคอนกรีตผสมเสร็จรายใหญ่อันดับ 2 ของประเทศ ภายในระยะเวลาเพียง 3 ปี
  โดยมีส่วนแบ่งตลาดในประเทศ ประมาณร้อยละ 12

  • ธุรกิจคอนกรีตผสมเสร็จได้รับการรับรองมาตรฐานอุตสาหกรรมครบทั้ง 3 ระบบ
  ได้แก่มาตรฐานระบบบริหารงานคุณภาพ ISO 9001: 2000
  มาตรฐานด้านการจัดการธุรกิจที่มีผลกระทบต่อสิ่งแวดล้อม ISO 14001: 2004
  และมาตรฐานระบบการจัดการอาชีวอนามัยและความปลอดภัย TIS 18001

  ธุรกิจเม็ดพลาสติก LDPE/EVA

  • สามารถครองความเป็นผู้นำในสัดส่วนการตลาดในประเทศได้อย่างต่อเนื่องและยาวนาน
  โดยมีส่วนแบ่งตลาดในประเทศสำหรับเม็ดพลาสติก LDPE และ EVA ประมาณร้อยละ 55 และ
  29 ตามลำดับ

  • เป็นผู้ผลิตเพียงรายเดียวในประเทศและไม่กี่รายในโลกที่สามารถพัฒนาเทคโนโลยีการผลิต
  EVA

  • ธุรกิจผลิตเม็ดพลาสติกได้รับการรับรองมาตรฐานอุตสาหกรรมครบทั้ง 3 ระบบ
  ได้แก่มาตรฐานระบบบริหารงานคุณภาพ ISO 9001:2000
  มาตรฐานระบบการจัดการอาชีวอนามัยและความปลอดภัย TIS 18001
  และมาตรฐานระบบการจัดการสิ่งแวดล้อม ISO 14001:2004